**Ministru kabineta noteikumu projekta**

**„****Grozījumi Ministru kabineta 2018.gada 13.novembra noteikumos Nr.690 „Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība,**

**un to glabāšanas termiņiem” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2018.gada 13.novembra noteikumos Nr.690 „Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība, un to glabāšanas termiņiem”” (turpmāk – Projekts) mērķis ir samazināt personas darba gaitu apliecinošo dokumentu glabāšanas termiņus no 75 uz 45 gadiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta 2018.gada 13.novembra sēdes protokollēmuma (prot. Nr.52 20.§) „Noteikumu projekts „Noteikumi par personas darba vai dienesta gaitu un izglītību apliecinošiem arhīviski vērtīgiem dokumentiem un to glabāšanas termiņiem”” 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2018.gada 13.novembra sēdes protokollēmuma (prot. Nr.52 20.§) „Noteikumu projekts „Noteikumi par personas darba vai dienesta gaitu un izglītību apliecinošiem arhīviski vērtīgiem dokumentiem un to glabāšanas termiņiem”” 2.punkts nosaka uzdevumu Kultūras ministrijai sadarbībā ar Labklājības ministriju sagatavot un kultūras ministram līdz 2019.gada 1.februārim noteiktā kārtībā iesniegt izskatīšanai Ministru kabinetā informatīvo ziņojumu par lietderību iesniegt un uzglabāt dokumentus par darba tiesisko attiecību nodibināšanu, grozīšanu un izbeigšanu kādā no valsts informācijas sistēmām, kā arī iespējām samazināt dokumentu 75 gadu glabāšanas termiņu (turpmāk – MK sēdes protokollēmuma 2.punkts).  Kultūras ministrija un Latvijas Nacionālais arhīvs, izpildot MK sēdes protokollēmuma 2.punktā doto uzdevumu, sagatavoja Projektu paredzētā informatīvā ziņojuma vietā, jo iesaistītās institūcijas – Kultūras ministrija, Latvijas Nacionālais arhīvs un Labklājības ministrija ir vienojušās par šādu risinājumu.  Kultūras ministrija, Latvijas Nacionālais arhīvs, Labklājības ministrija un Valsts ieņēmumu dienests ir izvērtējuši un secinājuši, ka iesniegt un uzglabāt dokumentus par darba tiesisko attiecību nodibināšanu, grozīšanu un izbeigšanu kādā no to valsts informācijas sistēmām nav iespējams. Kultūras ministrija un Latvijas Nacionālais arhīvs noskaidroja Valsts ieņēmumu dienesta viedokli par iespējamību ievietot un uzglabāt dokumentus par darba tiesisko attiecību nodibināšanu, grozīšanu un izbeigšanu Valsts ieņēmumu dienesta Elektroniskajā deklarēšanas sistēmā (turpmāk – EDS). Valsts ieņēmumu dienests pauda viedokli, ka neatbalsta darba gaitu apliecinošo dokumentu iesniegšanu un glabāšanu EDS, jo EDS nav izstrādāta un paredzēta lietošanā kā arhīva informācijas sistēma vai dokumentu vadības sistēma ar lielu datu apjomu glabāšanas iespējām. EDS saņemtie dokumenti, informācija un strukturētie dati tiek attiecīgi saglabāti citās Valsts ieņēmumu dienesta informācijas sistēmās atbilstoši dokumenta (informācijas) specifikai, tādējādi failu uzglabāšana EDS netiek nodrošināta, tie tiek nodoti atbilstošai Valsts ieņēmumu dienesta informācijas sistēmai tālāku procesu nodrošināšanai.  Labklājības ministrija ir izvērtējusi, ka bez papildus ieviešanas pasākumiem ir iespējama dokumentu glabāšanas termiņu samazināšana no 75 uz 45 gadiem dokumentiem par darba attiecību nodibināšanu, grozīšanu un izbeigšanu. Līdz ar to Projekta 1.punkts paredz Ministru kabineta 2018.gada 13.novembra noteikumu Nr.690 „Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība, un to glabāšanas termiņiem” (turpmāk – MK noteikumi Nr.690) 6.1.apakšpunktā svītrot atsauci uz MK noteikumu Nr.690 2.1., 2.2., 2.3., 2.4. un 2.5.apakšpunktā minētiem dokumentu veidiem, kas glabājami 75.gadus vai pastāvīgi. Šie dokumenti ir dokumenti par darba tiesisko attiecību nodibināšanu, grozīšanu un izbeigšanu (rīkojuma dokumenti, darba līgumi un to grozījumi, uzteikumi un vienošanās par darba attiecību izbeigšanu), tiem pielīdzināti dokumenti un to reģistri, darbinieku saraksti ar ieņemamā amata norādi, ja tādi tiek sagatavoti, amata un darbu apraksti, uzņēmuma līgumi, uzņēmuma līgumu grozījumi un to reģistri un atzinumi par darbinieka nespēju veikt pienākumus veselības stāvokļa dēļ (turpmāk – darba attiecību dokumenti), kas darba devējiem rada administratīvo slogu.  Līdz šim atbilstoši tiesiskajam regulējumam un praksei personas darba gaitu apliecinošo dokumentu ar arhīvisku vērtību 75 gadu glabāšanas galvenais iemesls bija to izmantošana sociālās apdrošināšanas stāža pierādīšanai un arodslimību diagnozes noteikšanā. Kultūras ministrija, Latvijas Nacionālais arhīvs, Labklājības ministrija un Valsts ieņēmumu dienests ir secinājis, ka sociālās apdrošināšanas stāža pierādīšanai dokumentu 75 gadu glabāšanas termiņu ir nepieciešams saglabāt tiem darba attiecību dokumentiem, kuri ir radīti līdz 2001.gada 31.decembrim. Šie dokumenti satur pierādījumus, uz kuru pamata ir jāizsniedz izziņas saskaņā ar Latvijas Republikas noslēgtajām starpvalstu vienošanām ar Neatkarīgo Valstu Sadraudzības (NVS) valstīm un to pensiju fondiem. Turklāt 75 gadu dokumentu glabāšanas termiņš tiek saglabāts attiecībā uz izdienas pensiju noteikšanas dokumentiem, neatkarīgi no to radīšanas laika.  Ministru kabineta 2006.gada 6.novembra noteikumu Nr.908 „Arodslimību izmeklēšanas un uzskaites kārtība” 11.punkts nosaka, ka persona, iesniedzot dokumentus ārstniecības iestādes izveidotajā ārstu komisijā arodslimībās vai, ja persona ir Aizsardzības ministrijas padotībā esošas struktūrvienības militārpersona, Nacionālajā bruņoto spēku Centrālajā medicīniskās ekspertīzes komisijā, vai valsts sabiedrības ar ierobežotu atbildību „Paula Stradiņa klīniskā universitātes slimnīca” Aroda un radiācijas medicīnas centrā (turpmāk – ārstu komisija arodslimībās), pievieno arī darba stāžu apliecinošos dokumentus (darba līguma kopijas vai citu darba devēja izsniegtu apliecinājumu). Tādejādi ārstu komisija arodslimībās, izskatot gan minētos dokumentus, gan darba vietas higiēnisko raksturojumu, gan iesniegtos medicīniskos dokumentus, lemj par arodslimības diagnozes noteikšanu.  Ņemot vērā vidējo nodarbinātības laiku (~45 gadi), arodslimību pazīmju parādīšanās laiku, ja nodarbinātais strādā konkrētos darba apstākļos (~10 – 15 gadi), kā arī, lai atvieglotu slogu darba devējiem, Projekta 2.punkts paredz MK noteikumu Nr.690 2.1., 2.2., 2.3., 2.4. un 2.5.apakšpunktā minētiem dokumentu veidiem, kuri ir radīti, sākot no 2012.gada 1.janvāra vai vēlāk, samazināt glabāšanas laiku līdz 45 gadiem. Šāds laika periods saskan arī ar citos darba aizsardzības normatīvajos aktos noteikto dokumentu (piemēram, veselības pārbaužu rezultāti, nelaimes gadījumu akti, mērījumu rezultāti) glabāšanas termiņiem, kas ir būtiski, izskatot veselības traucējumu sasaisti ar darba vides riska faktoriem (piemēram, troksni, vibrāciju, bioloģiskām un ķīmiskām vielām). Darba devēju pienākums ir uzglabāt minētos dokumentus un pēc tam tos nodot Latvijas Nacionālajā arhīvā, lai nepieciešamības gadījumā persona tos varētu izmantot arodslimības pierādīšanai. Nenoliedzami arī pašai personai ir pienākums rūpēties par minēto dokumentu uzglabāšanu, tomēr, ņemot vērā dažādas neparedzētas situācijas, to glabāšana arī pie darba devēja un secīgi Latvijas Nacionālajā arhīvā nodrošina personai iespējas uz sociālajām garantijām.  Ņemot vērā Projektā ietverto regulējumu, papildus sagatavots Ministru kabineta sēdes protokollēmuma projekts, kas paredz atzīt MK sēdes protokollēmuma 2.punktā doto uzdevumu par izpildītu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais arhīvs, Labklājības ministrija, Valsts ieņēmumu dienests un Latvijas Arodslimību ārstu biedrība. |
| 4. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ir attiecināms uz visām Arhīvu likuma 1.panta 16.punktā minētajām 4 tūkst. institūcijām (ikviena institūcija vai privātpersona, kurai ar ārēju normatīvo aktu vai publisko tiesību līgumu noteiktas valsts varas pilnvaras (tai skaitā Valsts prezidents, Saeima, Ministru kabinets, Valsts kontrole, tiesībsargs, Latvijas Banka, pašvaldība un cita atvasināta publisko tiesību juridiskā persona, tiešās vai pastarpinātās pārvaldes iestāde, Centrālā zemes komisija, Centrālā vēlēšanu komisija, prokuratūra, tiesa, notārs, tiesu izpildītājs), kapitālsabiedrība, kurā publiskai personai pieder kapitāla daļas vai akcijas, vienas vai vairāku publisku personu kapitālsabiedrības izšķirošajā ietekmē esoša kapitālsabiedrība, kā arī biedrība vai nodibinājums, kurā publiska persona ir biedrs vai dibinātājs) un Arhīvu likuma 5.panta pirmajā daļā minētajiem 245 tūkst. subjektiem (privāto tiesību juridiskajām vai fiziskajām personām, kas veic saimniecisko darbību vai uz darba un uzņēmuma līguma pamata nodarbina citas fiziskās personas, kā arī uz personu apvienībām). |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais tiesiskais regulējums samazina administratīvo slogu institūcijām un privātpersonām – no 2012.gada 1.janvāra radītajiem darba attiecību dokumentiem glabāšanas termiņš tiek samazināts par 30 gadiem (no 75 uz 45 gadiem). |
| 3. | Administratīvo izmaksu monetārs novērtējums | [Tā](file:///C:\Users\Gatis_Karlsons\AppData\Local\Temp\Tā) kā administratīvo izmaksu samazinājums ir gaidāms no 2047.gada, to monetāro izmaksu noteikšana pašreiz nav iespējama. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Kultūras ministrija un Latvijas Nacionālais arhīvs 2018.gada novembrī uzaicināja Latvijas Tirdzniecības un rūpniecības kameru, Latvijas Finanšu nozares asociāciju un Latvijas Arodslimību ārstu biedrību sniegt viedokli par Projektā ietveramo regulējumu. Papildus Projekts 2019.gada 21.janvārī ievietots Latvijas Nacionālā arhīva tīmekļvietnes [www.arhivi.gov.lv](http://www.arhivi.gov.lv) un Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2019.gada 4.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Priekšlikumus Projektā ietveramajam regulējumam sniedza Latvijas Arodslimību ārstu biedrība un Latvijas Tirdzniecības un rūpniecības kamera. Sabiedrības pārstāvji tika aicināti līdzdarboties Projekta izstrādē, līdz 2019.gada 4.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Latvijas Arodslimību ārstu biedrība atbalsta Projektā ietverto regulējumu. Latvijas Tirdzniecības un rūpniecības kamera un Finanšu nozares asociācija sniedza viedokli, ka darba līgumi, to grozījumi, vienošanās par darba līgumu izbeigšanu nav iekļaujami EDS, jo EDS jau šobrīd tiek sniegti strukturēti dati par darba līgumiem – noslēgšanas un izbeigšanas datumi, amats, profesiju kods saskaņā ar Profesiju klasifikatoru, ziņas par nostrādātajām stundām, u.c. EDS sniedzamās informācijas apjoms nav paplašināms, jo tas rada papildu administratīvo slogu un izmaksas uzņēmējiem, kas nav samērojami ar sabiedrības ieguvumiem. Darba attiecību dokumentu 75 gadu glabāšanas termiņš būtu samazināms, ko arī nosaka Projekts. Sabiedrības līdzdalības ietvaros sabiedrības pārstāvju priekšlikumi par Projektu noteiktajā termiņā netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Nacionālais arhīvs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Karlsons 29550511

[Gatis.Karlsons@arhivi.gov.lv](mailto:Gatis.Karlsons@arhivi.gov.lv)